תנועה אותנטית

תנועה אותנטית (Authentic - AM Movement) היא סוג של טיפול בתנועה שהתפתח מגישה מכוונת פנימה לתנועה ופותח על ידי מרי סטארקס ווייטהאוס. התנועה האותנטית תוארה כלא מתוכננת מראש, אמיתית או "אותנטית". ווייטהאוס כינתה את עבודתה "תנועה לעומק". ג'נט אדלר פיתחה גישה זו לפרקטיקה הכוללת את האדם הנע ואת האדם המשמש לו כעד.

 היסטוריה 
וייטהאוס (1911 – 1979) הייתה תלמידתה של מרתה גרהם ומרי ויגמן, הפכה לרקדנית מקצועית ולאחר מכן למורה. בהשראת התעניינותה וניסיונה בפסיכולוגיה יונגיאנית, ובמיוחד בדמיון פעיל, השלכה וקוטביות, שילבה וייטהאוס את לימודי המחול ואת הפסיכולוגיה היונגיאנית לכדי חקירה מגולמת בגוף, המאפשרת ל"לא מודע לבטא את עצמו בתנועה".

ג'ואן צ'ודורוב, אנליטיקאית יונגיאנית וג'נט אדלר, מטפלת בתנועה וריקוד ובעלת דוקטורט בלימודים מיסטיים, למדו שתיהן אצל מרי ווייטהאוס. עבודתה של צ'ודורוב מבוססת על ניתוח יונגיאני, תוך עבודה עם דמיון פעיל בתנועה, פסיכולוגיה התפתחותית, אלמנטים בין-תרבותיים, ארכיטיפים, חלומות ומשחק. הוראתה של אדלר את תחום התנועה האותנטית התמקדה בפיתוח ה"עד הפנימי" ובחקר אלמנטים מיסטיים כמו ראייה צלולה, אינטואיציה, חוויה ישירה ותופעות אנרגטיות.

 תרגול 
 חקירה 
כאשר מתחילים מפגש בסיסי של תנועה אותנטית, המשתתפים מתחילים בתנוחה נוחה, עיניהם עצומות כדי לחוש ביתר קלות את התהליכים הגופניים־נפשיים הפנימיים שלהם. לאחר מכן הם נותנים לכל דחף שעולה מתוכם להתבטא באמצעות תנועה או קול. המשתתפים נעים במרחב באופן חופשי מכל הנחיה או ציפייה. הדבר מאפשר חקירה של תהליכים פסיכולוגיים כשהם מתבטאים בתגובות קינסתטיות של תנועה או צליל.

וייטהאוס כותבת: "כשהתנועה הייתה פשוטה ובלתי נמנעת, כזו שלא היה ניתן לשנותה גם אם הייתה מוגבלת או חלקית, היא הפכה למה שכיניתי 'אותנטית' - ניתן היה לזהות אותה כאמיתית, ככזו ששייכת לאותו אדם." התנועה הופכת ל'אותנטית' כאשר האדם מסוגל לאפשר לדחפים האינטואיטיביים שלו לבטא את עצמם בחופשיות ללא הנחיה אינטלקטואלית, להבדיל מתנועה שמקורה בהחלטה מודעת. הבחנה זו נראית ברורה תאורטית, אך בפועל מהווה אתגר. המשתתפים פשוט שמים לב למה שהם מרגישים ברמה החושית, שכן "ליבת חוויית התנועה היא התחושה של לנוע ולהיות מונע."

 עדות 
טקסט=Witnesses cultivate an unconditional benevolent presence, while remaining attentive to their own experience.|שמאל|ממוזער|186x186 פיקסלים|עדים מטפחים נוכחות מיטיבה ללא תנאי, תוך שמירה על קשב לחווייתם האישית.
היבט של התנועה האותנטית בגישתה של ווייטהאוס הוא העדות. המשתתפים הנעים נצפים על ידי עד חיצוני אשר "מכיל" את החוויה של הנע על ידי עדות לתנועותיו ללא שיפוט, השלכה או פרשנות. בדרך זו, העד הוא גם משתתף פעיל, שכן העדות היא תרגול של התבוננות בתחושות ובדחפים של האדם עצמו תוך כדי התבוננות בנע. ווייטהאוס יצרה חוויות אישיות, דיאדיות וקבוצתיות רבות כדי ליצור הקשר לתנועה מתוך תחושה פנימית וחוויה של הגוף השלם.

 מתרגלים 
וייטהאוס חנכה שתי דמויות מרכזיות בתחום זה, ג'ואן צ'ודורוב וג'נט אדלר. שתיהן לימדו אמנות טיפולית/סומטית זו בשני כיוונים שונים מאוד. בעוד שעבודתה של ג'ואן צ'ודורוב מבוססת על ניתוח יונגיאני, תוך עבודה עם דמיון פעיל בתנועה, פסיכולוגיה התפתחותית, אלמנטים בין-תרבותיים, ארכיטיפים, חלומות ומשחק, עבודתה של ג'נט אדלר מעוגנת בפסיכולוגיה בודהיסטית, מיינדפולנס ומיסטיקה. אדלר טבעה את גישתה במונח "הדיסציפלינה של תנועה אותנטית".

המכון לתנועה אותנטית, שנוסד על ידי נילה הייז וטינה סטרומסטד בברקלי, קליפורניה, הציע תוכנית הכשרה אינטנסיבית בלימוד ובתרגול של תנועה אותנטית. אליהם הצטרפו צ'ודורוב ואדלר כסגל מייסדים, וכן מורים מן החוץ בתחומי מיקוד מיוחדים, הסטודנטים שלמדו בתוכנית נמנים עם אלו המלמדים ומתרגלים כיום תנועה אותנטית במגוון רחב של מדינות.

דורות מאוחרים יותר של מתרגלים הרחיבו את תרגול התנועה והעדות, לתחומי האמנויות, ה-חינוך, הכשרה אנליטית/טיפולית, החלמה רפואית, עבודה עם אנשים ברמות שונות של יכולות פיזיות, מודעות לרב-גוניות, יישוב סכסוכים מדיטציה ועוד.

 השוואות 
תנועה אותנטית מכילה אלמנטים דומים למספר צורות של פילוסופיה בודהיסטית מזרחית. תשומת הלב הרבה הניתנת לתחושה, שכמו ברוב הפרקטיקות הבודהיסטיות יש להתבונן בה ללא שיפוט, מרמזת כי ייתכן שוייטהאוס הושפעה מכך. כמו כן, המונח "עד" נמצא בשימוש נרחב בבודהיזם בהתייחס להיבט של הפרט המסוגל להתבונן בהיבטים של עצמו ללא שיפוטיות או הגדרה. באור זה, ניתן לראות בתנועה אותנטית גם סוג של מדיטציה בתנועה.

קיימות גישות, תרגילים ופרקטיקות רבות ושונות מלבד התרגול הבסיסי. תנועה אותנטית נעשית במפגשים טיפוליים וכן בקבוצות לביטוי אישי של הלא מודע. עבור רבים, זהו סוג של תרגול רוחני.

 קישורים חיצוניים 

 אתר היסטורי של מכון התנועה האותנטי
 תנועה אותנטית בקנדה
 דיסיפלינת התנועה האותנטית

 קריאה נוספת 

 Goldhahn, Eila (2022). Reflections on Authentic Movement: Theory, Practice and Arts-led Research. Routledge, .






 הערות שוליים 

קטגוריה:טיפול באמצעות אמנויות